Държавен вестник, бр. 74, 2016 г., стр. 31

БРОЙ  74	
Д Ъ Р Ж А В Е Н  В Е С Т Н И К 	
СТР.  31  
(9) Ученикът се счита за преместен в новото 
училище от датата, посочена в заповедта на 
директора на приемащото училище.
(10) При преместване от едно спортно 
училище в друго спортно училище за обуче-
ние по същия вид спорт ученикът не полага 
изпит за проверка на способностите.
(11) Освен документите по ал. 5 учениците 
по ал. 10 представят и служебна бележка, 
удостоверяваща дали ученикът е променил 
вида спорт, по който е приет в спортното 
училище, в което се е обучавал.
(12) Учениците могат да се преместват 
над утвърдения държавен прием при смяна 
на местоживеенето след разрешение по реда 
на чл. 16, ал. 4. 
(13) Не се изисква разрешение по реда 
на чл. 16, ал. 4, когато приемащото спортно 
училище е единствено в населеното място.
(14) Заявленията за напускане и за прие-
мане се подават от родителите и/или ученика 
съгласно чл. 12, ал. 2 на Закона за предучи-
лищното и училищното образование.
Чл. 18. Приравнителните изпити по чл. 148, 
ал. 2 ЗПУО се организират по ред и условия, 
определени от директора на приемащото 
училище. 
Чл. 19. (1) По време на обучението си в 
спортно училище ученик може еднократно 
да промени спорта за обучение, по който е 
приет, при спазване на следната процедура:
1. родителят/настойникът и/или ученикът 
подава заявление до директора на училището, 
съгласувано с учителя по спортна подготовка 
на групата, в която се обучава, и с учителя 
по спортна подготовка на групата, в която 
ученикът ще бъде преместен;
2. полагане на изпит по съответния вид 
спорт съгласно чл. 10, ал. 3.
(2) Директорът назначава със заповед 
комисия за провеждане на изпита и след 
успешното му полагане издава заповед за 
извършване на промяната. 
(3) Промяната по ал. 1 може да се извърши 
от ученици от V до X клас.
(4) В случай че ученик получи годишна 
оценка слаб 2 по учебен предмет с практическа 
насоченост от специализираната подготовка, 
той не може да повтаря учебната година в спорт-
но училище и се премества в друго училище 
при спазване на изискванията на Държавния 
образователен стандарт за организацията на 
дейностите в училищното образование.
Раздел V
Организация на спортната подготовка 
Чл. 20. (1) Обучението по спортна подго-
товка на учениците в спортните училища се 
осъществява в съответствие с утвърдените 
рамков или типов учебен план и програми.
(2) Основна форма за провеждане на учеб-
ните часове по спортна подготовка и учебна 
практика е тренировката. Целите, съдържа-
нието и очакваните резултати от обучението 
се определят в учебните програми, утвърдени 
от министъра на младежта и спорта.
(3) Учебно-тренировъчната и състезателна-
та дейност се провеждат съобразно методи-
ческите изисквания на българските спортни 
федерации по съответния вид спорт.
(4) За всяка учебна година учителите по 
спортна подготовка разработват годишно 
тематично разпределение, съобразено със:
1. учебните програми по спортна подго-
товка, утвърдени от министъра на младежта 
и спорта;
2. годишния тренировъчен план, разработен 
въз основа на държавния и международния 
спортен календар на съответната българска 
спортна федерация, утвърден от председателя 
на спортния клуб и одобрен от директора на 
спортното училище. 
(5) Учителите по спортна подготовка раз-
работват годишния тренировъчен план по 
ал. 4, т. 2 в Дневник за годишно планиране 
и отчитане на учебно-тренировъчния и със-
тезателния процес.
(6) Заместник-директорът по спортната 
дейност осъществява координация и контрол 
на учебно-тренировъчния процес и оказва 
организационно-методическа помощ на учи-
телите по спортна подготовка.
(7) Специфичните изисквания за оценяване-
то на резултатите от обучението на учениците 
по учебния предмет спортна подготовка се 
определят в учебните програми, утвърдени от 
министъра на младежта и спорта, и в Дър-
жавния образователен стандарт за оценяване 
на резултатите от обучението на учениците.
Чл. 21. (1) Практическото обучение по спе-
циализираните учебни предмети в спортните 
училища се осъществява в групи по един 
вид спорт, сформирани от ученици от един 
спортен клуб, обучаващи се в една паралелка 
или от различни класове в един етап и степен 
на образование. 
(2) Броят на учениците в група за обучение 
по специализирана подготовка е, както следва:
1. за индивидуален вид спорт – 15 ученици;
2. за колективен вид спорт – 18 ученици, с 
изключение на спорта футбол – 22 ученици.
(3) В случаите, когато има недостатъчен 
брой ученици за сформиране на група по чл. 21, 
ал. 2, т. 1, в индивидуалните спортове може 
да се сформира група от ученици, обучаващи 
се в различни класове, етапи и степени на 
образование.
(4) При недостатъчен брой ученици за 
сформиране на група по чл. 21, ал. 2, т. 2 в 
колективните спортове може да се сформира 
група от ученици, обучаващи се в различни 
класове и етапи на обучение в една степен 
на образование. 
(5) При недостатъчен брой ученици за сфор-
миране на група по производствена практика 
по вида спорт може да се сформира група от 
различни видове спорт, близки по характе-
ристики и методика на обучение. 
Чл. 22. (1) По изключение броят на учени-
ците в група може да надвишава определените 
в чл. 21, ал. 2, но с не повече от 10 на сто.